kardosdrur/scandi-wiki huggingface dataset:
Paul M. Cederdorff

Paul M. Cederdorff (født 3. januar 1938 i Fruens Bøge, Odense) er en dansk maler, grafiker, keramiker og billedhugger fra Holstebro, der siden starten af 1960'erne har haft talrige udstillinger i Danmark og i udlandet.

Kunstnerisk karriere

Den første inspiration 
Cederdorff blev i sin ungdom inspireret af den lokale kunstner Knud Erik Skou og af multikunstneren Jens Jørgen Thorsen, der ofte var gæst i barndomshjemmet. Som 12-årig blev han i 1950 optaget på Poul Rythers maleskole i Holstebro.

1960'erne 
Efter at have uddannet sig på forskellige tegne- og maleskoler i Danmark rejste Cederdorff til Schweiz, hvor han fra 1960-1963 gik på kunstskole og mødte prominente internationale kunstnere som fx Henry Moore og Alberto Giacometti. Cederdorff vendte herefter tilbage til hjembyen Holstebro, hvor han bl.a. var initiativtager til Skolen for Experimentalkunst, og i en periode arbejdede han som fotograf for forfatteren og kulturhistorikeren Rudolf Broby-Johansen. I slutningen af 1960'erne udgav han efter en produktiv periode sit første grafiske arbejde i bogen Cyklus.

1970 - 2000 
Cederdorff begyndte i 1970'erne at eksperimentere med fresko-olieteknik, hvor det foretrukne motiv var kvindekroppen. I 1991 var han en af initiativtagerne til multifestivalen Feasts of Friends, der blev afholdt i København i anledning af 25-året for rockidolet Jim Morrisons død. Cederdorff malede 20 billeder med sin olie-freskoteknik, men på udstillingen vakte billederne så stor opmærksomhed, at en dedikeret Morrison-fan skar seks af billederne i stykker som en slags kultisk hyldest til sit afdøde idol. Siden starten af 1990'erne har Cederdorff arbejdet på flere store skulpturopgaver i Holstebro, hvor den mest kendte nok er Basilisken under Store Bro.

2000 - 2019 
I 2002 færdiggjorde Cederdorff The Sherborne Crucifix, der er et keltisk inspireret krucifiks, der blev skænket som en bodsgave til The Lady Chapel i Sherborne Abbey i England, fordi Sherborne var blevet hærget af danske vikinger. Gaven blev skænket af Holstebro Kommune og blev afleveret med håbet om et kommende årtusinde med venskab, fred og fremgang for begge befolkninger. Samme år modtog Cederdorff en første plads på Leek Art Festival i England. I 2005 stoppede Cederdorff som lektor på Holstebro Gymnasium, hvor han siden 1969 havde været ansat som lektor i billedkunst. I 2016 blev der i Thyborøn indviet en mindepark på 100-årsdagen for Jyllandsslaget i 1916. Mindeparken er udformet som et kunstprojekt bestående af 25 granitsten og 8.645 enkeltstående figurer, som er udført af Cederdorff.

Referencer

Eksterne henvisninger 
 Paul M. Cederdorff  på skulpturelt.wordpress.com (Dansk Billedhuggersamfund)
 Paul M. Cederdorff på artguide.dk

Billedhuggere fra Danmark
Kunstnere fra Danmark
Personer fra Holstebro
Gymnasielærere fra Danmark
Simone Tetsche Christensen

Simone Tetsche Christensen (født 10. februar 1994 i Bjerringbro) er en dansk forhenværende BMX cykelrytter.

Det foreløbige højdepunkt på karrieren kom da hun blev udtaget til at deltage i de olympiske lege i 2016 i Rio de Janeiro i Brasilien. Det store gennembrud på seniorplan kom i juli 2014, hvor Simone Tetsche Christensen vandt en bronzemedalje ved europamesterskaberne i BMX i Roskilde. Året efter i 2015 var det hidtil bedste, hvor hun vandt medaljer ved tre af de helt store mesterskaber og alt sammen indenfor én måned. Det startede 28. juni 2015 ved de første European Games i Baku i Aserbajdsjan, hvor Simone Tetsche Christensen vandt guld. 14 dage senere blev der afholdt de europæiske mesterskaber i Erp i Holland og her blev Simone Tetsche Christensen nummer to og vandt derved sølvmedaljen. 25. juli 2015 var det så kommet til verdensmesterskabet i Zolder i Belgien. Her vandt Simone Tetsche Christensen bronzemedaljen og afsluttede således en meget succesfuld måned.

Simone Tetsche Christensens kvalifikation til de olympiske lege 2016 var lige ved at glippe, da hun brækkede kravebenet få uger før verdensmesterskabet i Columbia i maj 2016. Hun kunne således ikke deltage ved mesterskabet og fik derfor ingen kvalifikationspoints. Men de øvrige resultater flaskede sig på en sådan måde at hun netop blev kvalificeret. 
I 2015 blev Simone Tetsche Christensens kåret som årets fund af Danmarks Idrætsforbund, Team Danmark og Politiken.

Efter hun stoppede karriere som cykelrytter, forsatte hun sit medicinstudie.

Kilder

Eksterne henvisninger 
 
 http://www.uci.ch/bmx/results/
 http://www.baku2015.com/cycling-bmx/event/women/phase=cbw001100/index.html?v=20150628120453&intcmp=sr-bysport-byday-schline-result 
 http://uec.ch/en/home-2/item/460-2015-uec-bmx-european-championships-erp-ned-all-results-day-1.html 
 http://www.minbyviborg.dk/nyhed/news/lokal-bmx-rytter-skal-til-ol/?tx_news_pi1%5Bcontroller%5D=News&tx_news_pi1%5Baction%5D=detail&cHash=10e3b22dc147018e942f94a0460ff07d 
 http://viborg-folkeblad.dk/sport/bmx-soeskende-mod-haarde-odds-ved-prisuddeling
 http://www.dif.dk/da/nyt/dif-nyheder/2015/december/20151229_simone

Årets fund i dansk idræt
Kvindelige cykelryttere fra Danmark
Personer fra Bjerringbro
Deltagere for Danmark ved sommer-OL 2016
Deltagere for Danmark ved sommer-OL 2020
BMX-ryttere
Cykelryttere ved sommer-OL 2016
Cykelryttere ved sommer-OL 2020
Philippe Barbarin

Philippe Xavier Christian Ignace Marie Barbarin (født 17. oktober 1950 i Rabat, Marokko) er en fransk katolsk kardinal kreeret til kardinal 21. oktober 2003 af Pave Johannes Paul 2. Han har  siden 2002 været  ærkebiskop af Lyon.

Philippe Barbarin studerede filosofi og katolsk teologi i Paris, og tog en licentiatgrad i filosofi og Ph.d. i teologi. I 1977 blev han præsteviet.  De følgende otte år virkede han som kapellan i Alfortville og Vincennes, fra  1985 til 1990 som sognepræst og lærer i Saint-Maur-des-Fossés. Samtidig var han bispestiftets ansvarlige for den økumeniske dialog. Fra 1991 til 1994 var han sognepræst i Boissy Saint Léger. Fra 1994 til 1998 underviste han ved præsteseminariet Archidiocèse de Fianarantsoa i Vohitsoa på Madagaskar, og var samtidig aktiv i sjælesorgen. Han var biskop af Moulins, Frankrig (1998–2002).

Barbarin deltog ved konklavet 1978, som valgte Pave Benedikt 16., og ved konklavet 2013, som valgte Pave Frans.

Barbarin argumenterede i september 2012 for, at planerne om at omdefinere begrebet ægteskab og give homoseksuelle i Frankrig ret til at gifte sig, ville åbne døren for incest og polygami. Året efter stemte 249 i frankrigs nationalforsamling for at legalisere ægteskab mellem personer af samme køn - mens 97 stemte imod.

Barbarin er officer af Æreslegionen.

Eksterne henvisninger

 Vatican bio
 Philippe Barbarin bio
 

Ærkebiskopper
Kardinaler fra Frankrig
Katolske biskopper fra Frankrig
Franskmænd i 1900-tallet
Riddere af Æreslegionen
Personer fra Rabat (Marokko)
Carin Strömberg

Carin Ingrid Mimmi Strömberg (født 10. juli 1993 i Stockholm) er en svensk håndboldspiller, der spiller for Neptunes de Nantes og Sveriges kvindehåndboldlandshold. Hun har tidligere spillet for Skuru IK i hjemlandet og Viborg HK i Danmark, i årene 2016 til 2021.

Hun fik debut ved en slutrunde ved VM i kvindehåndbold 2015 i Danmark. Hun har siden 2019, været den svenske landsholdsanfører. Hun blev, samme med resten af det svenske hold, nummer fire ved Sommer-OL 2020 i Tokyo.

Hun vandt i maj 2021 sølv med Viborg HK, i Bambusa Kvindeligaen 2020-21, hvilket også var hendes sidste sæson i klubben.

Meritter 
Damehåndboldligaen:
Sølv: 2021
Bronze: 2018, 2020
EHF Cup:
Semifinalist: 2018, 2019

Referencer

Eksterne henvisninger  
 

Personer fra Stockholm
Håndboldspillere fra Sverige
Håndboldspillere fra Skuru IK (kvindehåndbold)
Håndboldspillere fra Viborg HK
Ptolemaios-dynastiet

Det ptolemæiske dynasti (, Ptolemaioi), somme tider også kaldet lagiderne (, =Lagidai) efter Lagos, Ptolemaios 1.s far, var et makedonsk kongehus, der herskede over Egypten i den hellenistiske periode. De herskede i 275 år, fra 305 f.Kr. til 30 f.Kr., og var det sidste dynasti i det gamle Egypten.

Den kulturelle forbindelse mellem Oldtidens Makedonien og Oldtidens Grækenland er ofte antydet, se kilder.

Regenter i Ptolemaios-dynastiet:
 Ptolemaios 1. af Ægypten - (ca. 367-283/2 f.Kr.)
 Ptolemaios 2. Filadelfos - (308-246 f.Kr.)
 Ptolemaios 3. Euergetes (regerer 246–221 f.Kr.) gift med Berenice 2.
 Ptolemaios 4. Philopator (regerer 221–203 f.Kr.) gift med Arsinoe 3.
 Ptolemaios 5. Epiphanes (regerer 203–181 f.Kr.) gift med Cleopatra 1. Syra
 Ptolemaios 6. Philometor (regerer 181–164 f.Kr., 163–145 f.Kr.) gift med Cleopatra 2., kort regeren med Ptolemaios Eupator i 152 f.Kr.
 Ptolemaios 7. Neos Philopator (regerede muligvis slet ikke)
 Ptolemaios 8. Physcon (regerer 170–163 f.Kr., 145–116 f.Kr.) gift med Cleopatra 2., så Cleopatra 3.; midlertidigt smidt ud fra byen Alexandria af Cleopatra 2. fra 131 til 127 f.Kr., så forsonet med hende i 124 f.Kr..
 Cleopatra 2. Philometora Soteira (regerede 131–127 f.Kr.), i opposition til Ptolemy VIII Physcon.
 Ptolemaios Apion (regerede ca. 120-96 f.Kr.), søn af Ptolemaios 8. Sidste Ptolemæisk konge af Kyrene. 
 Cleopatra 3. Philometor Soteira Dikaiosyne Nikephoros (Kokke) (116–101 f.Kr.) regerede sammen med Ptolemaios 9. Lathyros (116–107 f.Kr.) og Ptolemaios 10. Alexander I (107–101 f.Kr.)
 Ptolemaios 9. Lathyros (regerer 116–107 f.Kr., regerer 88–81 f.Kr. som Soter II) gift med Cleopatra 4., så Cleopatra Selene; regerede sammen med Cleopatra 3. i hendes første regeren
 Ptolemaios 10. Alexander I (regerer 107–88 f.Kr.) gift med Cleopatra Selene, så Berenice 3.; regerede sammen med Cleopatra 3. til 101 f.Kr.
 Berenice 3. Philopator (regerer 81–80 f.Kr.)
 Ptolemaios 11. Alexander II (regerer 80 f.Kr.) gift med og regerede sammen med Berenice 3. indtil han myrdede hende; regerede alene i 19 dage efter dette.
 Ptolemaios 12. Auletes (regerer 80–58 f.Kr., regerer 55–51 f.Kr.) gift med Cleopatra 5. Tryphaena
 Cleopatra 6. Tryphaena (regerer 58–57 f.Kr.) regerede sammen med Berenice 4. Epiphaneia (regerer 58–55 f.Kr.), muligvis identisk med Cleopatra 5. Tryphaena
 Cleopatra ("Cleopatra 7. Philopator", regerer 51–30 f.Kr.) regerede sammen med Ptolemaios 8. Theos Philopator (regerer 51–47 f.Kr.), Ptolemaios 14. (regerer 47–44 f.Kr.) og Ptolemaios 15. Caesarion (regerer 44–30 f.Kr.).
 Arsinoe 4. (regerer 48–47 f.Kr.), i opposition til Cleopatra.
 Ptolemaios af Mauretanien (regerer 13 eller 9 f.Kr.–AD 40) klientkonge og regent af Mauretanien for Rom

Se også 
 Makedonien i oldtiden

Yderligere læsning 
 Susan Stephens, Seeing Double. Intercultural Poetics in Ptolemaic Alexandria (Berkeley, 2002).
 A. Lampela, Rome and the Ptolemies of Egypt. The development of their political relations 273-80 B.C. (Helsinki, 1998).
 J. G. Manning, The Last Pharaohs: Egypt Under the Ptolemies, 305-30 BC (Princeton, 2009).

Referencer 

Egypten i antikken
Fyrstehuse
Wrist

Wrist er en by og kommune i det nordlige Tyskland, beliggende i Amt Kellinghusen i den nordøstlige del af Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 
Wrist ligger lige sydøst for Kellinghusen ved den lille flod Bramau. Om sommeren kan man bade i Bramau, og mange kanofarere bruger Bramau som rute fra Bad Bramstedt til Kellinghusen og floden Stör.

I kommunen ligger landsbyerne og bydelene Dammhof, Freudental, Heidrehm, Stellau, Weidenhof, Wittenkamp og Wurth.

Wrist ligger ved jernbanen Hamborg-Altona–Kiel mellem Kellinghusen og Bad Bramstedt med egen banegård. Bundesstraße B206 går gennem kommunen.

Historie 
I nærheden af Stellau besejrerede Valdemar Sejr sammen med sin bror Knud 6. i 1201 grev Adolf 3. af Holsten i Slaget ved Stellau.
I 1230 indviede ærkebiskop Gebhard 2. af Bremen kampestenskirken Kirche Stellau i nærheden af slagmarken.

Den nuværende kommune Wrist blev dannet i 1938 ved en sammenlægning af kommunerne Stellau og Wrist.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Reciprokke Fibonacci-konstant

Den reciprokke Fibonacci-konstant, eller ψ, er defineret som summen af de reciprokke værdier af Fibonacci-tallene:

Da forholdet mellem to på hinanden følgende led, , nærmer sig den reciprokke værdi af det gyldne snit, , og da det er mindre end 1, siger kvotientkriteriet at summen konvergerer.

Værdien af ψ er cirka

Bill Gosper har beskrevet en hurtig algoritme for beregning af den approksimative værdi. Den reciprokke Fibonacci-række giver O(k) cifres nøjagtighed for k led, mens Gospers konvergens-acceleration giver O(k2) cifre.
ψ er et irrationalt tal. Dette blev formodet af Paul Erdős, Ronald Graham og Leonard Carlitz, og bevist i 1989 af Richard André-Jeannin.

Tallets kædebrøks repræsentation er givet ved:

Referencer

Ekstern henvisning 
 Reciprocal Fibonacci Constant på MathWorld

Algebra
Bestemte tal
Papyrus Graecus Holmiensis

Papyrus Graecus Holmiensis, også kendt som Stockholm-papyrussen, dateres til ca. 300 e.Kr. og indeholdt håndværksinstruktioner på dimotiki.  Stockholm-papyrussen indeholder 154 instruktioner i farvning af stof og ædelsten, rensning af perler og imitation af guld og sølv. Nogle af dem kan oprindeligt være fra Pseudo-Demokrit. Zosimos af Panopolis, en græsk alkemist fra ca. 100 e.Kr., angiver lignende instruktioner. Oversættelser af flere af disse instruktioner findes i middelalderlige latinske samlinger, især Mappae clavicula.

Leyden X-papyrussen henter fra de samme (eller lignende) kilder, og skrives i en lignende (muligvis den samme) hånd. Stockholm-papyrussen blev fundet sammen med Leyden X-papyrussen, og Anastasi donerede den til Sverige i 1832. Den blev første gang udgivet af Otto Lagercrantz i 1913.

Fodnoter

Kilder
 Caley, E. R. (1927) “The Stockholm Papyrus : An English Translation with brief notes”  Journal of Chemical Education  IV:8 : 979-1002.
 Lagercrantz, Otto (1913) Papyrus Graecus Holmiensis, Uppsala: Almquist and Wiksells (Edition and German Translation).

Eksterne henvisninger
 Engelske oversættelser af instruktionerne af Caley (1927) 

Alkymi
Manuskripter
Iodid

En iodid-ion er ionen I−. Forbindelser med jod i det formelle oxidationstrin −1 kaldes iodider. I dagligdagsliv ses iodid normalt som en bestanddel i jodsalt, som mange regeringer kræver. På verdensplan lider to milliarder mennesker af jodmangel, og det er den største forebyggelige årsag til udviklingshæmning.

Fodnoter

Eksterne henvisninger 
 Iodider på pro.medicin.dk

 
Anioner
Alfred Stock

Alfred Stock (født 16. juli 1876, død 12. august 1946) var en tysk kemiker indenfor uorganisk kemi. Han var pioner indenfor forskning i bor og siliciums hydrider, koordinationskemi, kviksølv og kviksølvforgiftning. Det tyske kemikerselskabs "Alfred-Stock Memorial Prize" er opkaldt efter ham.

Kemikere fra Tyskland
Tyskere i 1800-tallet
Tyskere i 1900-tallet
Paul Lebeau

Paul Marie Alfred Lebeau (født 19. december 1868, død 18. november 1959) var en fransk kemiker. Han studerede ved eliteuniversitetet École supérieure de physique et de chimie industrielles de la ville de Paris (ESPCI). Sammen med sin akademiske vejleder Henri Moissan arbejdede han på fluorkemi og opdagede flere nye forbindelser, såsom bromtrifluorid, oxygendifluorid, seleniumtetrafluorid og svovlhexafluorid.
 
I 1899 var han i stand til at frembringe ren beryllium ved elektrolyse af natriumfluoroberyllat (Na2[BeF2]).

I anden verdenskrig forbedrede han det gasmask-design, der blev anvendt af den franske hær.

Referencer 
 

Kemikere fra Frankrig
Deutsche Physikalische Gesellschaft

Deutsche Physikalische Gesellschaft (DPG; dansk: Tysk Fysisk Selskab) er de tyske fysikeres forening og er med over 62.000 medlemmer også den største professionelle fysikforening i verden. Deres hovedkvarter ligger i Bad Honnef og de er medlemmer af EPS. Siden 2006 har jDPG været deres studenterforening.

Eksterne henvisninger 
 DPG's hjemmeside  på engelsk og tysk

Foreninger fra Tyskland
Fysikorganisationer
Etableret i 1845
Paris-Tours Espoirs

Paris-Tours Espoirs () er et fransk endags cykelløb, der holdes hvert år i oktober i udkanten af Paris til Tours. Konkurrencen er organiseret af Amaury Sport Organisation.

Vindere

Referencer 

Cykelløb i Frankrig
Klein-Gordon-ligningen

Klein-Gordon-ligningen er en relativistisk ligning inden for kvantemekanik og kvantefeltteori. Da ligningen giver ufysiske resultater medmindre den beskriver et felt, er den et af argumenterne for nødvendigheden af kvantefeltteori.

Kvantemekanik
Fononspredning

Fononspredning betegner en fysisk proces, hvor en eller flere fononer kolliderer med noget og derved ændrer tilstand; fononerne bliver spredt. Et eksempel er Umklapp-processen, hvor to fononer bliver til én fonon uden at bevare impulsen. Dette er muligt, da fononer er kvasipartikler.

Kvasipartikler
Laboratori Nazionali del Gran Sasso

Laboratori Nazionali del Gran Sasso (LNGS; italiensk for Gran Sassos Nationale Laboratorium) er et italiensk forskningscenter, der fokuserer på eksperimentel partikelfysik. Et særligt strålingsbeskyttet laboratorium er blevet bygget ind i bjerget Gran Sasso, hvor de bl.a. forsøger på at detektere mørkt stof. I samarbejde med CERN undersøger de neutrinoer.

Eksterne henvisning 
 LNGS' hjemmeside på engelsk og italiensk

Kvantemekanik
Bygninger, konstruktioner og anlæg i Italien
Atletik under sommer-OL 2016 - 3000 meter forhindringsløb (damer)

3000 meter forhindringsløb for damer under Sommer-OL 2016 fandt sted den 13. august og 15. august 2016.

Medaljefordeling

Turneringsformat 
Konkurrencen blev afviklet med indledende heats og finale. Efter de tre indledende heats gik de fire bedste fra hvert heat og de tre bedste tider direkte til finalen, hvor medaljerne blev fordelt.

Tidsplan 
Nedenstående tabel viser tidsplanen for afvikling af konkurrencen:

Resultater

Heat 1

Heat 2

Heat 3

Finale

Referencer

Eksterne henvisninger 
 http://doc.rero.ch/record/256687/files/Olympic_Sport_Explanatory_Guide_Athletics.pdf?version=1
 https://www.rio2016.com/en/athletics 
 https://www.iaaf.org/home

3000 meter forhindringsløb (damer)
Atletik under sommer-OL 2016 - 3000 meter forhindringsløb (herrer)

3000 meter forhindringsløb for herrer under Sommer-OL 2016 fandt sted den 15. august og 17. august 2016.

Medaljefordeling

Turneringsformat 
Konkurrencen blev afviklet med indledende heats og finale. Efter de tre indledende heats gik de fire bedste fra hvert heat og de tre bedste tider direkte til finalen, hvor medaljerne blev fordelt.

Tidsplan 
Nedenstående tabel viser tidsplanen for afvikling af konkurrencen:

Resultater

Heat 1

Heat 2

Heat 3

Finale

Referencer

Eksterne henvisninger 
 http://doc.rero.ch/record/256687/files/Olympic_Sport_Explanatory_Guide_Athletics.pdf?version=1
 https://www.rio2016.com/en/athletics 
 https://www.iaaf.org/home

3000 meter forhindringsløb (herrer)
Leonard Carlitz

Leonard Carlitz (født 26. december 1907, død 17. september 1999) var en amerikansk matematiker. Carlitz var akademisk vejleder for 44 doktorgrader ved Duke University og har udgivet over 770 artikler.

Matematikere fra USA
Personer fra Philadelphia
Renault Kangoo II

Renault Kangoo II [] er et leisure activity vehicle fra Renault. Denne artikel omhandler den anden modelgeneration, som kom på markedet i 2008. Renault Kangoo I blev produceret i årene 1997 til 2009.

Historie 
Efter at første generation af Kangoo var blevet solgt i mere end 2,2 millioner eksemplarer, præsenterede Renault på Frankfurt Motor Show 2007 en ny udgave af Kangoo, som kom ud til forhandlerne i 2008. Platformen med kodenavnet X61 deles ikke længere med en minibil, men derimod med Mégane og Scénic. Kangoo blev 178 mm længere og er nu 4.214 mm lang, hvilket kommer frem for alt kabinepladsen til gode. Nyt er bl.a. højdejusterbart sæde og rat såvel som el-ruder i skydedørene. For første gang findes Kangoo med partikelfilter og seks gear. Modellen findes i flere forskellige udstyrsvarianter:
 Access (fra 2010)
 Authentique
 Expression
 Privilège (til 2010)
 Luxe (fra 2010)
 Specialmodel HAPPY FAMILY

Derudover findes modellen i to korte versioner: den korte VU (varebil/Véhicule Utilitaire) fra sommeren 2008 og den korte VP (personbil/Véhicule Particuliaire) fra 2009.

Facelift 

I foråret 2013 kom Kangoo i en faceliftet udgave, som fik verdenspremiere på Geneve Motor Show 2013. Salget startede i juni måned samme år.

Ved dette facelift blev front, baglygter og interiør tilpasset resten af Renaults modelprogram.

Tekniske data

Specialmodeller

Kangoo be bop 

Udover den almindelige model med fem døre har Renault siden foråret 2009 også solgt den tredørs Kangoo be bop. Denne kun 3,87 m lange version af Kangoo markedsføres som livsstilsbil med glastag, fire enkeltsæder og tofarvet karrosseri. Derudover er modellen forbillede for elbilen Renault Z.E. Concept.

Kangoo Z.E. 

I slutningen af 2011 startede salget af Kangoo Z.E. ("Zero Emission"). Batterierne lejes ved siden af. Kangoo Z.E. vandt prisen Årets Varebil i Danmark 2012, samt Van of the Year.

Kangoo Rapid (kassevogn) 
Som varebil findes Kangoo i tre længder: Kangoo Rapid Compact (3829 mm), Kangoo Rapid (4213 mm) og Kangoo Rapid Maxi (4597 mm, med mulighed for dobbeltkabine).. På grund af lastrummets bredde mellem hjulkasserne på 1218 mm kan såvel Rapid som Rapid Maxi rumme to europaller.

Mercedes-Benz Citan 

På basis af Kangoo bygger fabrikken i Frankrig også en model til Mercedes-Benz, som i efteråret 2012 kom på markedet som Mercedes-Benz Citan. Modellen adskiller sig både ud- og indvendigt fra Kangoo.

Sikkerhed 
Det svenske forsikringsselskab Folksam vurderer flere forskellige bilmodeller ud fra oplysninger fra virkelige ulykker, hvorved risikoen for død eller invaliditet i tilfælde af en ulykke måles. I rapporterne Hur säker är bilen? er/var Kangoo II klassificeret som følger:
 2015: Mindst 20% bedre end middelbilen

Noter

Litteratur 
 Automobil Revue. Katalog 2012 og 2015 (på tysk og fransk).

Eksterne henvisninger 

 Officielt websted for den aktuelle Kangoo Express 
 Officielt websted for den aktuelle Kangoo Z.E. 

2
LAV'er
Forhjulstrukne biler
Elbiler
Biler introduceret i 2008
Biler fra 2000'erne
Biler fra 2010'erne
Årets Varebil i Danmark
GP Viborg

GP Viborg er et cykelløb i Danmark. Det er en del af UCI Europe Tour i kategori 1.2. Cykelløbet var i 2013 og 2014 kendt som Destination Thy.

Vindere
Atletik under sommer-OL 2016 - 800 meter løb (herrer)

800 meter løb for herrer under Sommer-OL 2016 fandt sted den 12. august - 15. august 2016.

Turneringsformat 
Konkurrencen blev afviklet med indledende heats, semifinaler og finale. Efter de indledende heats gik de 24 bedste videre til tre semifinaler. I disse kvalificerede de to bedste sig til finalen mens der også var plads til de to bedste tider.

Tidsplan 
Nedenstående tabel viser tidsplanen for afvikling af konkurrencen:

Resultater

Heats 
Kvalifikationsregel: De første 3 i hvert heat (Q) og de næste tre hurtigste (q) er videre til semifinalen.

Heat 1

Heat 2

Heat 3

Heat 4

Heat 5

Heat 6

Heat 7

Semifinaler 
Kvalifikationsregel: De første to i hvert heat (Q) og de næste to, som er hurtigste (q) er videre til finalen

Semifinale 1

Semifinale 2

Semifinale 3

Medaljefordeling

Referencer

Eksterne henvisninger 
 http://doc.rero.ch/record/256687/files/Olympic_Sport_Explanatory_Guide_Athletics.pdf?version=1
 https://www.rio2016.com/en/athletics 
 https://www.iaaf.org/home

800 meter løb (herrer)
Tour de Wallonie 2016

Tour de Wallonie 2016 var den 43. udgave af det belgiske landevejscykelløb i Vallonien. Løbet foregik i perioden 23. til 27. juli 2016. Løbet var en del af UCI Europe Tour 2016 og var i kategorien 2.HC.

Hold

Etaperne

1. etape 
Charleroi - Mettet 178,3 km

2. etape 
Villers-Saint-Ghislain - Le Rœulx 183,7 km

3. etape 
Braine-l'Alleud - Vielsalm 200,6 km

4. etape 
Aubel - Herstal 180,0 km

5. etape 
Engis - Dison 189,3 km

Samlede resultat

Trøjernes fordeling gennem løbet

Eksterne henvisninger 
 Officielle hjemmeside
 

2016
UCI Europe Tour 2016